মোঃ ইউসুফ আলী ॥ ১ ফেব্রুয়ারি বৃহস্পতিবার দিনাজপুর শহরের উত্তর চাউলিয়াপট্টিস্থ খানকাহ্ রহমানিয়া নূরানী তা’লিমুল কুরআন মাদ্রাসার ৫ম শ্রেণির কম্পিউটার প্রশিক্ষণের উদ্বোধন করা হয়েছে। প্রধান অতিথি হিসেবে উপস্থিত থেকে এ কার্যক্রমের শুভ উদ্বোধন করেন দিনাজপুর সদর উপজেলা শিক্ষা অফিসার ক.খ. মোঃ আলাওল হাদী। এ সময় উপস্থিত ছিলেন ম্যানেজিং কমিটির ভারপ্রাপ্ত সভাপতি মোঃ বজলুল হক, সেক্রেটারী মোঃ সাখাওয়াত হোসেন সাকু, সদস্য ফটো সাংবাদিক মোঃ ইউসুফ আলী, প্রতিষ্ঠানের অধ্যক্ষ মাওঃ মোঃ জসীম উদ্দিন, সহকারি শিক্ষক রেজওয়ানুল হক লেলিন প্রমুখ। সদর উপজেলা শিক্ষা অফিসার ক.খ. মোঃ আলাওল হাদী উক্ত মাদ্রাসার ৫ম শ্রেণির কম্পিউটার প্রশিক্ষণ উদ্বোধন শেষে মাদ্রাসার শিশু থেকে ৫ম শ্রেণি পর্যন্ত বিভিন্ন শ্রেণি কক্ষ পরিদর্শন করেন এবং শিক্ষার্থীদের সাথে পড়ালেখার বিভিন্ন বিষয়ে খোঁজখবর নেন। শিক্ষার্থীদের আরবী-বাংলা-ইংরেজিসহ যুগোপযোগী তথ্য প্রযুক্তি ও কম্পিউটার শিক্ষা, পড়া শুনে ও হাতের লেখা দেখে তিনি সন্তোষ প্রকাশ করেন। উপজেলা শিক্ষা অফিসার মাদরাসায় আসলে কমিটির পক্ষ থেকে তাকে ফুলগুচ্ছ দিয়ে বরণ করা হয়। উল্লেখ্য প্রতিবারের ন্যায় বাংলাদেশ মাদ্রাসা শিক্ষা বোর্ডের অধীনে দিনাজপুর জেলায় এবতেদায়ী শিক্ষা সমাপনী পরীক্ষায় এ মাদ্রাসাটি সাফল্য অর্জন করে।